تورکیه جمهوریتی جمهوررئیسی رجب طیب اردوغان, زلزله دن تاثیرلنگن منطقه لرده 27 مینگ 949 تورر جای نینگ قوریلیش ایشلری نینگ باشله گن لیگینی معلوم قیلرایکن, حتی قیشلاق اوی لری نینگ بعضی لری نینگ تکمیل بولیش باسقیچی گه کیلیب قالگن لیگینی بیلدیردی.
جمهوررئیس اردوغان, انقره ده چانکایه قصریده بعضی خصوصی تلویزیون لرنینگ اورتاق کورسه توویده بیریلگن سئوال لر گه جواب قیتردی.
اردوغان, مرکزی تورکیه نینگ قهرمان ماراش ولایتیدن عبارت بولگن و 6- فبروری دن یوز بیرگن ییرسیلکینیشی آرتیدن زلزله دن تاثیرلنگن منطقه لرنینگ قیته قوریلیشی بوییچه فعالیت لر نینگ باشلب کیتگن لیگینی بیلدیردی.
جمهوررئیس اردوغان, "ملتی میز راحت بولسین, 20 ییلده 1 میلیون 180 مینگ ساغلام تورر جای قورگن و شهرلرده ایسکی اویلر اورنیگه ینگی اوی لر نینگ قوریلیشی بوییچه پروژه نی تطبیق ایتگن کادر لر ایشله ماقده. زلزله دن تاثیرلنگن منطقه لرده ینگی تورر جای لرنینگ تهدابی نی قویدیک و بو ایش نی دوام ایتدیره میز" دییه قید ایتدی.
اردوغان, زلزله دن تاثیرلنگن آدی یمان, قهرمان ماراش, غازی انتیپ, هتای و مالاتیا ده توپلم 27 مینگ 949 تورر جای نینگ قوریلیش ایشلری نینگ عملاً باشله گن لیگینی بیلدیردی.
جمهوررئیس اردوغان, اوز سوزلرینی, "حتی قیشلاق اوی لری نینگ بعضی لری تقریباً تکمیل بولماقده.  یازم موسمی گه قدر بولر نی تکمیل قیله میز.  بیز بیر نرسه قیله میز دیسک قیله میز" شکلیده دوام ایتدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
